Forannoncering af revurdering af miljøgodkendelse til Stærsmindevej 3, 4850 Stubbekøbing

Guldborgsund Kommune har taget miljøgodkendelsen tilhørende IE-svinebedriften på Stærsmindevej 3, 4850 Stubbekøbing op til revurdering.

Guldborgsund Kommune skal revurdere den eksisterende svineproduktion på Stærsmindevej 3, 4850 Stubbekøbing efter bekendtgørelse om godkendelse og tilladelse m.v. af husdyrbrug nr. 2256 af 29. december 2020 og bekendtgørelse af lov om husdyrbrug og anvendelse af gødning m.v. nr. 520 af 1. maj 2019.

Produktionen har en § 12 miljøgodkendelse fra 2016 med flere end 2.000 stipladser til slagte svin. Produktionen er derfor et IE-husdyrbrug.

I forbindelse med sagsbehandlingen af revurderingen har enhver ret til at se og kommentere sagens akter.

Ideer, bemærkninger og spørgsmål til revurderingen, eller ønske om at få tilsendt udkast af revurderingen når den foreligger, skal være kommunen i hænde senest den 4. februar 2021.

Forslag m.v. skal sendes til kommunen via Teknik@guldborgsund.dk eller brev til Guldborgsund Kommune, Center for Teknik & Miljø, Parkvej 37, 4800 Nykøbing F.

Resultastet af revurderingen vil blive annonceret på et senere tidspunkt på Miljøstyrelsens side for digital miljøadministration; DMA.mst.dk. Afgørelsen om revurdering vil til den tid kunne påklages.